**Харолд 220111**

**Көңілдерің қобалжып, қорықпаңдар**

***«Себебі Құдайдың рақымымен, Мәсіхке деген сенімдерің арқылы құтқарылдыңдар. Бұл — өздеріңнің жетістіктерің емес, Құдайдан келген сый. 9Сондықтан игі істерімнің арқасында құтқарылдым деп ешкім мақтанбасын.»***

***(Ефестікт. хат 2:8-9)***

Иса шәкірттеріне былай деп бұйырды: “Көңілдерің қобалжып, қорықпаңдар!» Ол алда не күтіп тұрғанын білді; ал шәкірттері білмеді. Бірақ үреймен күресудің орнына, Иса сабырлы болды. Сіз өзіңізге қарсы тұрған жағдайлардан күштірек болсаңыз, сіз де тыныштыққа ие бола аласыз. Иса шәкірттеріне сөзін аяқтап, былай деді: “Мен бұларды сендер Менімен тығыз байланыста тұрып, тыныштыққа кенелсін деп айттым. Күнәкар дүниеде қысымшылық көресіңдер; алайда батыл болыңдар: Мен осы дүниені жеңіп шықтым!” (Жохан 16:33).

Сіз бұған сенесіз бе? Сіз Құдайдың біздің әлемді басқарып отырғанына сенімді болсаңыз, сіз тыныштыққа ие бола аласыз және қандай жағдай болса да, қорықпайсыз. Бірде Джордж Бернард Шоу басқа планеталарда өмір бар болса, олар жерді өздерінің жындыханасы үшін пайдаланып жатқан болуы керек деп мазақ етті. Бүгінгі жаңалықтар мұны растайтын сияқты болып көрінеді. Террористерді итермелейтін немесе елдерді соғыс шегіне итермелейтін ойда логика жоқ.

Тарихқа шолу жасайтын болсақ, оның ішінде Киелі кітапта жазылған халықтардың көтерілуі мен құлдырауының дәл сипаттары әлі күнге дейін халықтардың сондай-ақ адамдардың тағдырын жазатын көрінбейтін қолдың бар екенін растайды.

1655 жылы қайтыс болған неміс ақыны Фрейхер фон Логау былай деп жазды: «Құдайдың диірмендері баяу үгітсе де, олар өте жақсы ұнтақтайды. Шыдамдылықпен күтіп, дәлдікпен бәрін майдалайды».

Иса жағдайдың қалай болатынын жақсы білген, сондықтан да Ол: «Көңілдерің қобалжып, қорықпаңдар» деді.